  Наталья Тетерина 5-тӥ оштолэзе Ижкарысь Калык творчествоя элькун юртын Быдӟым нуналлы сӥзем ӝыт радъяськоз. Пыриськисьёслы «Быдӟым нунал» фильмез возьматозы но курегпуз буянъя «Пасхальная писанка» мастер-класс ортчытозы. Со сярысь ужъюртлэн пресс-службаез ивортэ. «Быдӟым нунал» фильмын удмуртъёслэн одӥгеныз гажано праздникенызы герӟаськем аспӧртэмлыкъёс возьматэмын: курегпузъёсты буян но соосты гурезьысь питыръян, шудонъёс, кырӟанъёс, сиён-юонъёс но мукет Калык творчествоя элькун юртлэн пресс-службаезКызьы шуэмын ивортонын, фильмлы валэктонъёс сётоз фольклорист но кылосбур тодосъя доктор Галина Глухова. Кино учкем бере вань мылкыд карисьёс курегпуз буянъя мастер-классэ пыриськыны быгатозы. Писанкаос — со сюсен чеберъям но пӧртэм буёлъёсы буям курегпузъёс. <…> Мастер-классэ пыриськисьёс ас киынызы быгатозы лэсьтыны Быдӟым нуналлэсь символзэ — аспӧртэмлыко, авторской Быдӟым нунал курегпуз, кудзэ эшъёслы но ӵыжы-выжыослы кузьманы луоз Калык творчествоя элькун юртлэн пресс-службаез Тегъёс: Лулчеберет Ижкар Удмуртия удмуртъёс Быдӟымнунал йылолъёс  